ബോണിൻ മരപ്രാവ്

വടക്കുപടിഞ്ഞാറൻ ശാന്തസമുദ്രത്തിലെ ബോണിൻ ദ്വീപുകളിൽ ജീവിച്ചിരുന്ന വംശനാശം സംഭവിച്ച ഒരു പ്രാവിനമാണ് ബോണിൻ മരപ്രാവ് . മനുഷ്യകുടിയേറ്റമാണ് ഇതിന്റെ കാരണമെന്ന് പറയപ്പെടുന്നു. 1889-ൽ നകോൻഡൊ ഷിമ എന്ന ദ്വീപിൽനിന്ന് പിടിച്ച പ്രാവാണ് ഈ ഇനത്തിലെ അവസാനത്തേതെന്ന് കരുതപ്പെടുന്നു. രേഖപ്പെടുത്തിയിട്ടുള്ള നാല് സാംപിളുകളിൽ നിന്നാണ് ഈ പ്രാവിനെക്കുറിച്ചുള്ള വിവരങ്ങൾ ലഭ്യമായിട്ടുള്ളത്. അവയിൽ ആദ്യത്തേത് 1827-ലേതും അവസാനത്തേത് 1889-ലേതുമാണ്. അവയുടെ ശരാശരി നീളം 45 സെന്റീമീറ്റർ ആയിരുന്നു. വനനശീകരണം, വേട്ടയാടൽ,  മനുഷ്യർ പ്രവേശിപ്പിച്ച എലികളുടേയും പൂച്ചകളുടേയും ഇരപിടിക്കൽ എന്നിവയുടെ ഫലമായി 19-ആം നൂറ്റാണ്ടിന്റെ അവസാനത്തിൽ ഈ പ്രാവിനു വംശനാശം സംഭവിച്ചു.

അവലംബം

വർഗ്ഗം:പ്രാവുകൾ